

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

**Decizia etapei de încadrare**

**Nr. PROIECT din 28.11.2019**

 Ca urmare a solicitării de emitere a acordului de mediu adresat de **Î.I.CSISZER ZSOMBOR,** cu sediul în **comuna Sântimbru, sat Sântimbru, nr.442**, judeţul Harghita înregistrată la Agenţia pentru Protecţia Mediului Harghita cu nr. **5053** din **23.05.2019**,completată cu nr.9462/22.10.2019, nr. 9723/31.10.2019, nr.10107/15.11.2019, în baza:

 Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **12.11.2019** că proiectul **„Modernizare activității Csiszer Zsombor Î.I. prin construire și dotare adăpost pentru vaci de lapte și anexe, achiziție utilaje agricole, județul Harghita“** propus a fi amplasat în comuna Sântimbru, sat Sântimbru,Extravilan, județul Harghita.

 -**nu se supune** **evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

* proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr.2, pct. 13, lit. a) Orice modificări sau extinderi, altele decât cele prevăzute la pct. 24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului, coroborat cu pct. 1 lit. e) instalații pentru creșterea intensivă a animalelor de fermă, altele decât cele inclusive în anexa nr.1și pct.7 lit. c) fabricarea produselor lactate;
* **Justificarea potrivit criteriilor prevăzute în anexa nr.3;**

**1.Caracteristicile proiectelor**

**a) dimensiunea și concepția întregului proiect:**Obiectivul principal acestui proiect îl prezintă modernizarea activității Csiszer Zsombor Î.I. prin construire și dotare adăpost pentru vaci de lapte și anexe, spații pentru procesare și comercializare, achiziții utilaje în domeniul creșterii bovinelor pentru lapte și comercializarea acestuia la nivel de fermă, în localitatea Sântimbru, județul Harghita, cu o capacitate maximă de: 240 capete bovine, din care 132 capete adulte și 108 capete tineret bovine.

**Planificarea utilizării suprafeţelor de teren:**

Conform Certificatului de urbanism nr. 14/13.06.2018 suprafaţa solicitată pentru realizarea proiectului este 37.900 mp, situată în extravilanul localităţii Sântimbru, comuna Sântimbru, proprietate privată având categoria de folosinţă *arabil* în cadrul zonei cu destinaţie pentru unităţi agro – zootehnice. Conform C.F. nr.51090 și C.F. nr.50145

Suprafața totală teren este de 37**.**900,00 mp;

Suprafața construcții: 2.902,45 mp din care:

* Hala de vite –grajd propusă (Ac=2216,00 mp, Ad=2406,00 mp);
* Cădire procesare lapte propusă Ac=Ad=317,8 mp;
* Fânar propus 227,00 mp;
* Depozite furaje propuse;
* Rezervor de apă subteran pentru prevenirea incendiilor: 100 mc;
* Stația de pre-epurare a apelor uzate rezultate de la procesare lapte;
* Suprafața pentru circulații 4977 mp;
* Post trafo;
1. **Grajd de vaci.** În construcția zootehnică destinată adăpostirii animalelor vor fi montate și o serie de utilaje tehnologice de creștere a animalelor, astfel:sistem de muls robotizat cu 2 boxe,tanc de răcire 6000 l,automat de furajare concentrate vaci de lapte,automat de alăptat vitei,front de furajare cu autoblocare pentru vaci lapte și tineret,cușete de odihnă,saltele de cauciuc,,adăpători antiîngheț, perii rotative,porți telescopice,boxe vitei, mixer submersibil pentru canalul de dejecții,grătare din beton cu inserție de cauciuc, sistem de evacuare dejecții cu plug raclor,ventilatoare,buncăr

**B.Clădire procesare-comercializare**. În interiorul secției de procesare și comercializare vor fi montate și o serie de utilaje tehnologice și funcționale cu montaj, după cum urmează: tanc de răcire lapte 2000 l, analizator lapte, kit recepție lapte, vană de pasteurizare si închegare,pasteurizator,crinta brânza,masa brânza cu polița sub masă, presă brânză, bazin saramură brânză, forme brânză, separator de smântână 1000 l, rezervor stocare zer de 1000 l, stingători, instalație frigorifică, electrică, ventilație , instalație termică și sanitară, vitrine refrigerare expunere

**C. Fânar** propus cu 227 mp

**D.** **Hala FNC-**cuprinde spațiile tehnologice necesare procesării și depozitării furajelor. Este dotat cu 3 silozuri de tip buncăr pentru depozitarea materiilor prime, o moară de tip zdrobitor, un amestecător, un melc transportor și două buncăre de depozitare a furajului combinat

**E.Rezervor de apă-**asigură alimentarea cu apă pentru stingerea incendiilor, cu stația de pompare (format din două electropompe)

**F. Stație de tratare ape uzate-**va avea dimensiunea de 10mx505 mx3,5m, îngropat , prevăzută cu placă de beton compartimentat în 7 camere

**G.Drumuri si platforme-**

**Echipamente tehnologice și funcționale** care nu necesită montaj și echipamente de transport: încărcător frontal, tractor, încărcător telescopic cu accesorii, cisternă vidanjă, remorcă de împrăștiat gunoi și împrăștietor pentru gunoi,remorcă (platformă) de transport baloți rotunzi, cositoare cu discuri cu sistem de condiționare cu valuri, grebla de ravasit,grebla de adunat,presă de balotat,remorcă tehnologică

Proiectul nu propune realizarea organizării de şantier în afara acestui amplasament.

Atât pe timpul execuţiei cât şi după finalizarea acestora nu se vor ocupa terenuri care sunt în circuitul agricol, în alte proprietăţi publice sau private.

**Utilități:**

**Alimentarea cu apă potabilă** a amplasamentului se va realiza de la rețeaua de apă potabilă a localității existentă. Necesarul de apă este de Q zi med =27,33 mc/zi.

**Evacuarea apelor uzate:**

**-** rezultatedupă spălarea aparatelor de muls Q=0,06 mc/zi vor fi preepurate printr-o stație de preepurare cu șapte compartimente, după care vor fi evacuate în sistemul centralizat de canalizare a comunei Sântimbru.

- de la personalul de deservire al fermei și a secției de procesare- cca.0,40 mc/zi , vor fi evacuate în sistemul centralizat de canalizare menajeră a comunei Sântimbru.

-evacuarea apelor uzate rezultate din igienizare grajduri (Q=0,072 mc/zi) se va realiza în bazinul de stocare după care se folosesc la fertilizarea suprafețelor agricole

**Energia electrică necesară:** va fi asigurată din rețeaua existentă în zonă.Se prevede și alimentarea cu energie electrică de rezervă de la un grup electrogen cu pornire automată.

**Energia termică necesară:**

Energia termică necesară pentru încăperile tehnologice încălzite a sălii de procesare va fi asigurată de centrala termică proprie pe combustibil solid.Sunt prevăzute și panouri solare cu 40 tuburi cu automatizare aferentă un boiler de 1000 l.

Pentru asigurarea necesarului de căldură în încăperile tehnologice încălzite a adăpostului de animale se va executa un sistem de încălzire centrală alimentată cu gaz dotat cu un cazan cu puterea termică de 30 kW.

**Managementul dejecțiilor:**

Dejecțiile solide provenite de la animale vor fi evacuate prin sistem de evacuare cu plug raclor în bazin vidanjabil în dedesubtul grajdului cu capacitatea 2520 mc(capacitate de stocare pentru 6 luni)

Deșeurile lichide curg prin grătare direct în bazin.

Dejecțiile lichide și solide vor fi transportate și împrăștiate pe terenuri agricole (arabil, pășune, fâneață)ca fertilizant.

1. **cumularea cu alte proiecte existente şi/sau aprobate**: Nu este cazul.
2. **utilizarea resurselor naturale, în special a solului, a terenurilor, a apei şi a biodiversităţii:**

**Resurse naturale folosite în construcție:** agregatele naturale minerale( nisip, pietriș) utilizate la lucrările de construcții prevăzute în proiect

**Resurse naturală folosite în timpul funcționării:** apa potabilă

1. **Cantitatea și tipurile de deșeuri generate :**

În faza de construcţie pot fi generate următoarele tipuri de deşeuri:

* deşeuri municipale amestecate: cod 20 03 01: cca. 70 kg/lună ;
* deşeuri de construcţii cod deşeu 17.09.04 în cantităţi variabile

În faza de operare la nivelul fermei modernizate se vor genera în cantităţi variabile:

* deşeuri de ţesuturi animale ( animale moarte) – cod 02 01 02;
* materii care sunt improprii pentru consum ori procesare – cod 02 02 03;
* ambalaje de materiale plastică cod 15 01 02
* deşeuri de ambalaje care conțin reziduuri sau sunt contaminate cu substanțe periculoase- 15 01 10\*
* cenușă de vatră – cod 10 01 01-în cantitate de 0,38kg/h
* deşeuri municipale amestecate de la angajaţi: cod 20 03 01- cca. 52 kg/lună

Cantităţile de deşeuri generate vor fi ţinute în baza anexei 1 din HG nr. 856/2002 de operatorul lucrărilor de desfiinţare şi de construcţii, respectiv de operatorul licenţiat pentru desfăşurarea activităţii de salubrizare în comuna Sântimbru.

*Planul de gestionare a deşeurilor*

Deșeurile produse vor fi colectate selectiv și stocate temporar în containere/recipiente/spații adecvate/ spatii frigorifice închise şi predate operatorilor economici autorizate.

1. **Poluarea și alte efecte negative:**

***Emisii în aer-sursele de poluanţi pentru aer, inclusiv surse de mirosuri***

*În faza de construcţie*există următoarele activităţi care au asociate **surse de emisie** liniare:

- funcţionarea utilajelor şi echipamentelor mobile motorizate aferentă activității de cod NFR 1.A.2.f.ii - *surse mobile nerutiere şi echipamente (în domeniul industrial);*

- traficul autovehiculelor în amplasamentul şantierului, cod NFR 1.A.3.b.ii şi cod NFR 1.A.3.b.iii- *transport rutier cu autoutilitare şi cu autovehicule grele*

*În perioada de operare sursele de poluare*pentru aerul înconjurător sunt:

* surse de suprafață datorate: creşterii bovinelor şi managementului dejecţiilor animaliere,
* surse de emisii punctuale datorate sursei staţionare de ardere de mică putere **(**sub 1 MW):

***Emisii în apă***

**-** rezultatedupă spălarea aparatelor de muls Q=0,06 mc/zi vor fi preepurate printr-o stație de preepurare cu șapte compartimente, după care vor fi evacuate în sistemul centralizat de canalizare a comunei Sântimbru.

- de la personalul de deservire al fermei și a secției de procesare- cca.0,40 mc/zi , vor fi evacuate în sistemul centralizat de canalizare menajeră a comunei Sântimbru.

-evacuarea apelor uzate rezultate din igienizare grajduri (Q=0,072 mc/zi) se va realiza în bazinul de stocare după care se folosesc la fertilizarea suprafețelor agricole

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice**: nu este cazul. Cantităţile de metan şi protoxid de azot emise în urma implementării proiectului, nu prezintă o creştere semnificativă faţă de situaţia existentă , prin urmare proiectul nu contribuie la modificarea semnificativă a acestor emisii.

**g) riscurile pentru sănătatea umană** : Prin mărirea debitelor de poluanţi evacuate în aer de la fermă în urma proiectului propus, nivelul acestora în aerul înconjurător la teritoriile protejate nu va depăşi concentraţiile maxime admisibile în aerul ambiental al teritoriilor protejate , cu respectarea perimetrului de protecţie sanitară stabilit prin Referatul de evaluare a impactului activităţilor care se vor desfăşura la obiectivul de investiţie „Modernizare activității Csiszer Zsombor Î.I. prin construire și dotare adăpost pentru vaci de lapte și anexe, achiziție utilaje agricole, judeţul Harghita” asupra confortului şi sănătăţii populaţiei din zonă cu nr.2092/10.05.2019 elaborat de Institutul Naţional de Sănătate Publică Iaşi.

 **2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul comunei Sântimbru, sat Sântimbru, F.N., județul Harghita, în domeniul public al comunei conform Hotărârii Consiliului Local Sânsimion pentru aprobare PUZ nr.41/2019 și a Certificatului de Urbanism nr.14/13.06.2019, Și se va utiliza în scop agro-zootehnic.Proiectul nu va afecta siturile arheologice sau monumente istorice aflate pe teritoriul comunei Sântimbru.

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: Amplasamentul proiectului nu se situează în interiorul sau în vecinătatea ariilor naturale protejate declarate prin acte normative în vigoare. Cea mai apropriată arie naturale protejată ROSCI0007 Bazinul Ciucului de Jos și ROSPA0034 Depresiunea și Munții Ciucului se situează la cca. 240 m față de amplasament.

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a extravilanului comuna Sântimbru, jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact pozitiv minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-*în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g)cumularea impactului cu impactul altor proiecte existente și/sau aprobate:Nu este cazul.

 **II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ. Cea mai apropriată arie naturale protejată ROSPA 0034 Depresiunea și Munții Ciucului se situează la o distanță de cca. 240 m de la cea mai apropiată componentă a proiectului.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

* Titularul deține: Aviz de gospodărire a apelor emis de ABA Olt SGA Harghita

**Condițiile de realizare a proiectului:**

1. Respectarea prevederilor Avizului de gospodărire a apelor emis de ABA Olt, SGA Harghita

b. În vederea protejării calității apelor subterane vor fi realizate două foraje de monitorizare a calității apelor subterane 1 în amonte și 1 în aval de amplasament pe direcția de curgere a apelor subterane până la finalizarea obiectivului.

Înainte de punerea în funcțiune a obiectivului se va determina starea de referință prin monitorizarea calității apelor freatice pentru indicatorii de CCO-Cr, N total și P total

c. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

d. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

e. Concentraţiile maxime de poluanţi evacuaţi prin apele uzate menajere și tehnologice, care vor fi preluate în staţia de epurare, măsurate în punctul de control stabilit în contractul de abonament pentru serviciul de preluare a apelor uzate direct în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

f. Fertilizarea cu dejecţii animaliere se va face respectând în mod obligatoriu prevederile-„Codului de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al MMGA nr. 1182/2005 şi MAPDR nr.1270/2005.

g. Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile şi mirosurile să nu determine o deteriorare semnificativă a calităţii aerului, dincolo de limitele amplasamentului.

h. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

i. La finalizarea investiţiei aveţi obligaţia de a solicita şi de a obţine autorizație de mediu conform Ordinului MMDD nr.1798/2007.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

JÁNOSI Teréz-Rozália geogr. MIHÁLY István